Η εποχή της δωρεάς

Η εποχή της δωρεάς (πρωτότυπος τίτλος: A Time of Gifts - The Broken Road: From the Iron Gates to Mount Athos, 1977) είναι ένα ταξιδιωτικό βιβλίο του Βρετανού συγγραφέα Πάτρικ Λι Φέρμορ. Εκδόθηκε από τον Τζον Μάρεϊ όταν ο συγγραφέας ήταν 62 ετών και αποτελεί τα απομνημονεύματα από το πρώτο μέρος του ταξιδιού που έκανε ο Λι Φέρμορ με τα πόδια στην Ευρώπη από το Χουκ της Ολλανδίας μέχρι την Κωνσταντινούπολη το 1933/34. Το βιβλίο έχει χαιρετιστεί ως κλασικό δείγμα ταξιδιωτικής λογοτεχνίας. Ο Γουίλιαμ Ντάλριμπλ το ονόμασε «υπέροχο αριστούργημα».

Η εισαγωγή της Εποχής της δωρεάς είναι μια επιστολή προς τον συμπολεμιστή του Ζαν Φίλντινγκ και αφηγείται το ταξίδι του Λι Φέρμορ μέχρι τον Μέσο Δούναβη. Ο δεύτερος τόμος, με τίτλο Ανάμεσα στα δάση και τα νερά (Between the Woods and the Water, 1986), ξεκινά με τον συγγραφέα να διασχίζει τη γέφυρα Μαρία Βαλέρια από την Τσεχοσλοβακία προς την Ουγγαρία και τελειώνει όταν εκείνος φτάνει στις Σιδηρές Πύλες, όπου ο Δούναβης αποτελούσε το όριο μεταξύ των βασιλείων της Γιουγκοσλαβίας και της Ρουμανίας. Ο τρίτος τόμος, με τίτλο Ατέλειωτος δρόμος (The Broken Road, 2013), ολοκληρώνει το ταξίδι μέχρι την Κωνσταντινούπολη. Το 2011, ο εκδότης του Λι Φέρμορ, Τζον Μάρεϊ, ανακοίνωσε ότι θα εκδώσει τον τελευταίο τόμο, αντλώντας από το ημερολόγιό του εκείνη την εποχή και ένα προσχέδιο που συνέταξε τη δεκαετία του 1960. Το βιβλίο Ατέλειωτος δρόμος, σε επιμέλεια Άρτεμις Κούπερ, εκδόθηκε τον Σεπτέμβριο του 2013.

 Περιγραφή 
Πολλά χρόνια μετά το ταξίδι του, βρέθηκε σε ένα κάστρο στη Ρουμανία το ημερολόγιο του Πάτρικ Λι Φέρμορ για το παραδουνάβιο κομμάτι του ταξιδιού του και του επεστράφη.Between the Woods and the Water p. 59 "a thick green manuscript book bought in Bratislava and used as a notebook and journal" Ο Λι Φέρμορ το χρησιμοποίησε για τη συγγραφή του βιβλίου του, το οποίο συμπληρώθηκε από γνώσεις που είχε συσσωρεύσει στα χρόνια που μεσολάβησαν.

Στο βιβλίο, ο Λι Φέρμορ μεταφέρει την αμεσότητα των αντιδράσεων ενός 18χρονου σε μια μεγάλη περιπέτεια, που βαθαίνει από τις αναδρομές στο παρελθόν του καλλιεργημένου και εκλεπτυσμένου κοσμοπολίτη που τελικά έγινε. Ταξίδεψε στην Ευρώπη όταν ακόμα υπήρχαν οι παλιές μοναρχίες στα Βαλκάνια, ενώ τα απομεινάρια των αρχαίων καθεστώτων ήταν ακόμη ορατά στην Αυστρία, την Τσεχοσλοβακία και την Ουγγαρία. Στη Γερμανία, ο Αδόλφος Χίτλερ είχε πρόσφατα ανέβει στην εξουσία, αλλά οι περισσότερες φρικαλεότητές του δεν ήταν ακόμη γνωστές.

Ο τίτλος του βιβλίου προέρχεται από το ποίημα του Ιρλανδού Λούι Μακνίς "Twelfth Night", που γράφτηκε λίγο μετά το τέλος του Β' Παγκοσμίου Πολέμου.

 Μεταφράσεις 
Η εποχή της δωρεάς κυκλοφόρησε σε ελληνική μετάφραση της Μαίρης Βοσταντζή από τις εκδόσεις Μεταίχμιο το 2004.

 Διακρίσεις 

 1978: Λογοτεχνικό Βραβείο WH Smith

 Παραπομπές 

Κατηγορία:Ταξιδιωτική λογοτεχνία
Κατηγορία:Βρετανική λογοτεχνία